Nr. : 23/10.07.2025

**Subiect: Solicitare de exprimare a intenției de aderare la teritoriul eligibil FLAG Satu Mare**

Stimate Domnule / Stimată Doamnă Primar,

Asociația Grup de Acțiune Locală pentru Pescuit (FLAG) Satu Mare a implementat, în perioada 2017–2023, o **Strategie de Dezvoltare Locală Integrată** în zona pescărească a județului Satu Mare, care a inclus 30 de unități administrativ-teritoriale. Strategia a vizat dezvoltarea durabilă a zonei pescărești și de acvacultură Someș – Tur – Crasna – Ier, cu scopul valorificării resurselor locale și creșterii atractivității generale a județului și a regiunii, contribuind totodată la îmbunătățirea condițiilor de trai ale comunităților locale.

În vederea pregătirii unei **noi strategii de dezvoltare** pentru perioada de programare 2021–2027, finanțată prin **Fondul European pentru Afaceri Maritime, Pescuit și Acvacultură (FEAMPA)**, în cadrul **Programului de Acvacultură și Pescuit – PAP**, măsura 312 „*Cheltuieli de animare și funcționare – Selectarea strategiilor de dezvoltare locală plasate sub responsabilitatea comunității* (versiunea 2)”, va fi constituit un **nou teritoriu eligibil**.

Acest teritoriu va cuprinde:

* Localitățile care dețin **licențe de acvacultură valabile în anul 2024**,
* și localitățile de legătură între acestea, astfel încât să fie asigurat un teritoriu **continuu și omogen**.

Noul teritoriu eligibil propus este alcătuit din următoarele UAT-uri:

* **Județul Satu Mare**: Săuca, Santău, Căuaș, Moftin, Doba, Vetiș, Satu Mare, Dorolț, Viile Satu Mare, Odoreu, Lazuri, Micula, Livada, Călinești Oaș, Bixad, Negrești Oaș
* **Județul Maramureș**: Baia Mare, Baia Sprie, Desești

În acest context, vă rugăm respectuos să ne transmiteți **intenția de aderare** a comunei/orașului dumneavoastră la teritoriul eligibil al **Asociației FLAG Satu Mare**.

Această intenție trebuie **confirmată printr-o Hotărâre a Consiliului Local**, document ce va fi atașat dosarului de candidatură pentru realizarea noii Strategii de Dezvoltare Locală.

**Termen-limită de transmitere a HCL-ului: 18 august 2025**

Vă mulțumim anticipat pentru sprijinul acordat și rămânem la dispoziția dumneavoastră pentru orice informații suplimentare.

Cu deosebită considerație,
**Reghină Nicoleta-Violeta**
Asociația FLAG Satu Mare
reprezentant legal